b'\n_START_ARTICLE_\nSpecnaz\n_START_PARAGRAPH_\nSpecnaz (rusko \xd1\x81\xd0\xbf\xd0\xb5\xd1\x86\xd0\xbd\xd0\xb0\xd0\xb7; polni naziv je Vojska specialnava nazna\xc4\x8denija - \xd0\x92\xd0\xbe\xd0\xb9\xd1\x81\xd0\xba\xd0\xb0 \xd1\x81\xd0\xbf\xd0\xb5\xd1\x86\xd0\xb8\xd0\xb0\xd0\xbb\xd1\x8c\xd0\xbd\xd0\xbe\xd0\xb3\xd0\xbe \xd0\xbd\xd0\xb0\xd0\xb7\xd0\xbd\xd0\xb0\xd1\x87\xd0\xb5\xd0\xbd\xd0\xb8\xd1\x8f) je bila sovjetska tajna specialna sila, ki je bila pod neposrednim poveljstvom GRU-ja.\n_START_SECTION_\nRekrutacija in urjenje\n_START_PARAGRAPH_\nPostopek selekcije je bil (in je verjetno \xc5\xa1e vedno) izredno zahteven._NEWLINE_Vsakega kandidata so najprej preverili glede bojne pripravljenosti, zna\xc4\x8daja, sposobnosti za tako delo in tudi glede politi\xc4\x8dnega mi\xc5\xa1ljenja._NEWLINE_Kandidate so izbirali najve\xc4\x8d med naborni\xc5\xa1kimi vojaki, ki so kazali kak\xc5\xa1ne posebne kvalitete (npr. fizi\xc4\x8dne sposobnosti, vodstvena znanja, ...), pa tudi med atleti, izobra\xc5\xbeenci in v manj\xc5\xa1i meri celo med \xc4\x8disto obi\xc4\x8dajnimi netreniranimi ljudmi (po navadi tujci), ki niso kazali znakov povezave s kak\xc5\xa1no tajno slu\xc5\xbebo in niso imeli povezave s komunizmom. Take so uporabljali za agente in vohune, ker niso bili videti sumljivi. Taki agenti bi ob morebitni infiltraciji pripadnikov specnaza v njihovo dr\xc5\xbeavo le-tem nudili tudi pomo\xc4\x8d in skrivali\xc5\xa1\xc4\x8de._NEWLINE_Kandidati so morali prena\xc5\xa1ati izredne napore, kot npr. potapljanje in delo pod vodo brez dihalnih aparatov, ve\xc4\x8dtedensko urjenje pre\xc5\xbeivetja v naravi v ekstremnih klimatskih pogojih brez zveze s komerkoli, odtegovanje spanja, plazenje po bazenih in nizkih tunelih, polnih krvi in drobovja, itd. _NEWLINE_\xc5\xbde ob prihodu so bili rekruti dele\xc5\xbeni tudi napadov med spanjem, podtikanja strupenih ka\xc4\x8d in podgan v postelje in \xc4\x8devlje, spopadov s hudimi psi, ognja in ostalih podobnih preizkusov.\n_START_SECTION_\nDelovanje\n_START_PARAGRAPH_\nSpecnaz je deloval med zasedbo \xc4\x8ce\xc5\xa1koslova\xc5\xa1ke leta 1968 ter med sovjetsko-afganistansko vojno._NEWLINE_Po propadu ZSSR je Specnaz ostal nedotaknjen v strukturi Rusije._NEWLINE_Med 12 do 16 specnazovcev je leta 1994 delovalo v Vojski Jugoslavije kot in\xc5\xa1truktorji in svetovalci za izbolj\xc5\xa1anje stanja v srbskih oboro\xc5\xbeenih silah.'